
ДО
ПРЕДСЕДАТЕЛЯ НА
ОБЩИНСКИ СЪВЕТ
БУРГАС



ДОКЛАДНА ЗАПИСКА
от
 ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

             ОТНОСНО: Заявление за изменение и продължаване срока на действие на разрешително за водовземане на минерална вода от находище „Бургаски минерални бани“, кв. Ветрен, гр. Бургас.

УВАЖАЕМА ГОСПОЖО ПРЕДСЕДАТЕЛ,
		УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

           С Решение № 39 от 04.02.2011 г. на Министъра на околната среда и водите, на Община Бургас бе предоставено безвъзмездно, за управление и ползване находище на минерална вода, изключителна държавна собственост - „Бургаски минерални бани“, кв. Ветрен, гр. Бургас, за срок от 25 години.
           За ползването на минерална вода от предоставеното на Община Бургас находище, на основание §133, ал. 9, т. 1, буква „б“ и т. 2, буква „в“ от ПЗР към ЗИД на Закона за водите, кметът на Община Бургас, след решение на Общински съвет, издава разрешителните за водовземане на минерална вода.
           До настоящия момент издадените от кмета на Община Бургас разрешителни за водовземане на минерална вода от сондаж Б-191 са с общ разрешен дебит 3,92 л/сек., а  свободните водни количества - 10,43 л/сек.
           Дружеството „Специализирана болница за рехабилитация – Бургаски минерални бани“ ЕАД, гр. Бургас е титуляр на Разрешително № Е-3/15.01.2013 г. за водовземане на минерална вода, продължено с Решение № Е-3/13.01.2016 г. и изменено с Решение № Е-6/06.03.2017 г. на кмета на Община Бургас, при разрешена цел на ползване на минералната вода – „за лечение и рехабилитация“ в обект: „Специализирана болница за рехабилитация – Бургаски минерални бани“ – База 2, кв. Ветрен, гр. Бургас. Крайният срок на действие на разрешителното е 15.01.2020 г. 
           В Община Бургас е постъпило заявление с вх. № 19-00-747/27.12.2019 г. от „Специализирана болница за рехабилитация – Бургаски минерални бани“ ЕАД, гр. Бургас за изменение и продължаване срока на действие на Разрешително № Е-3/15.01.2013 г. за водовземане на минерална вода от съществуващо водовземно съоръжение - сондаж Б-191 на находище „Бургаски минерални бани“. 
           Искането на титуляря за изменение касае параметрите на разрешеното ползване на минерална вода, изразяващо се в увеличаване на разрешения годишен воден обем от                  11 391 м3/год. на 15 000 м3/год., като сезонния режим на ползване на минералната вода в периода 15.05 – 15.10 се запазва. 
           На основание чл. 52, ал.3 от Закона за водите, параметрите на исканото водовземане от „Специализирана болница за рехабилитация – Бургаски минерални бани“ ЕАД,                    гр. Бургас са съгласувани с Басейнова дирекция за Черноморски район Варна с писмо вх. № 19-00-747/10.01.2020 г. В изпълнение на чл. 62а, ал. 1 и ал. 2 и чл. 75 от Закона за водите на интернет страницата на Община Бургас от 20.01.2020 г. е обявена инициативата на „Специализирана болница за рехабилитация – Бургаски минерални бани“ ЕАД, гр. Бургас за водовземане на минерална вода. След изтичане на законоустановения срок в Община Бургас няма постъпили предложения и възражения.
            Титулярят на Разрешително № Е-3/15.01.2013 г. за водовземане на минерална вода от съществуващо водовземно съоръжение сондаж Б-191 е изплатил дължимата „такса за водовземане“ до 2019 г. и е изпълнил всички условия по разрешителното за водовземане.
            Предвид изложеното, на основание чл. 21, ал. 1, т. 8 от ЗМСМА и §133, ал. 9 от ПЗР към ЗИД на Закона за водите, във връзка с чл.52, ал.1, т.3, чл.76, ал.1 и чл.78 от Закона за водите, предлагам Общински съвет Бургас да вземе следното: 
         
                                                    РЕШЕНИЕ:

1. Изменя Разрешително № Е-3/15.01.2013 г. за водовземане на минерална вода, продължено с Решение № Е-3/13.01.2016 г. и изменено с Решение № Е-6/06.03.2017 г., както следва:
В раздел: „Параметри на разрешеното водовземане“:
а) разрешен средноденонощен дебит  -  0,48 л/сек
б) разрешен годишен воден обем  - 15 000 м3/год.
В раздел „Разпределение на разрешения годишен воден обем за различните цели на ползване на минералната вода“:
Годишно: до 15 000 м3/год.
            2. Продължава срока на действие на Разрешително № Е-3/15.01.2013 г. за водовземане на минерална вода от съществуващо водовземно съоръжение, с титуляр „Специализирана болница за рехабилитация – Бургаски минерални бани“ ЕАД гр. Бургас,  ЕИК 102659833, със седалище и адрес на управление: гр. Бургас, в.з. „Минерални бани“, ул. „Александър Стамболийски“ № 66, представлявано от К. Младенов, за лечение и рехабилитация в обект: База 2 на „Специализирана болница за рехабилитация – Бургаски минерални бани“, находяща се в УПИ І, кв.6 по плана на в. з. „Минерални бани“, кв. Ветрен, гр. Бургас до 15.01.2030 г.

